Sideresch Ëmlafzäit

D'Sideresch Period ass d'Zäit, déi en Himmelskierper fir eng vollstänneg Ëmdréiung brauch.

Den Numm leet sech vum laténgesche sidus (Geenitiv: sideris) „Stär“ of, well eng vollstänneg Ëmdréiung der Kulminatioun vun engem onendlech wäite Fixstär entsprécht, déi sech ëmmer widderhëlt.

Bezunn op d'Äerd ass e sidereschen Dag méi kuerz wéi ee biergerlechen Dag (mëttlere Sonnendag) an e siderescht Joer méi kuerz wéi e biergerlecht Joer, well d'Äerd der visueller Beweegung vun der Sonn hannendru leeft.
 Am Diagramm mécht d'Äerd vu Positioun 1 no 2 eng vollstänneg Ëmdréiung relativ zu engem onendlech wäite Stär (lénkse Feil). Déi selwecht Ausriichtung op d'Sonn (Synodesch Period) erreecht si awer eréischt bei Positioun 3.

Och déi tropesch Period (Stärendag, tropesche Mount, tropescht Joer) sinn eppes méi kuerz, well de Bezugspunkt Fréijoerspunkt net plazgebonnen ass wéi en (onendlech wäite) Fixstär, mä sech ëm 360/25800 = 0,014 Grad pro Joer = 50" verréckelt.

 Iwwersiicht 
Eng Tabell iwwer déi mëttel Daten, Standardepoch J2000.0, an déi ofgeleet Gréisste vun der Kalennerrechnung:

 Sidereschen Dag Sideresche Mount Siderescht Joer86164,099s 27,32166 d  365,256366 d23h 56m 4,099s 27d 7h 43m 11,5s  365d 6h 9m 9sStärendag (1) Tropesche Mount Tropescht Joer86164,091 s  27,32158 d  365,242199 d23h 56m 4,091s  27d 7h 43m 4,7s  365d 5h 48m 46sSonnendag (2)  Synodesche Mount  Sonnejoer (2)86400s  29,53059 d  365,242199 d (3)24h  29d 12h 44m 2,9s 365d 5h 48m 46s (3)Kalennerdag  Kalennermount  Kalennerjoer (6) 86400s (4)     365,2425 d 24h (4)  30 d oder 31d (5)  365d 5h 49m 12s

(1) D'Bezeechnung Tropeschen Dag ass net gebräichlech. 
(2) D'Begrëffer synodeschen Dag a synodescht Joer sinn net gebräichlech. 
(3) D'Sonnejoer entsprécht dem tropesche Joer. 
(4) De Kalennerdag ass – am Allgemengen – iwwer de Sonnendag definéiert. 
(5) De Mount ass – fir 12 Méint an engem Joer ënnerzebréngen – een Dag ze laang: Dofir verréckelen sech d'Moundphasen géintiwwer de Méintsdeeg. 
(6) Dat mëttel Joer vum gregorianesche Kalenner. 

Kategorie:Astronomie